মতলবে গতকাল পিতা-পুত্রের লাশ দাফন সম্পন্ন  নারায়নগঞ্জের শীতালক্ষ্যায়  গত বুধবারের লঞ্চডুবিতে নিহত পিতা-পুত্রের লাশ গতকাল শুক্রবার মতলব উত্তর উপজেলায় দাফন করা হয়। পূর্ব লালপুর সরকার বাড়ীর রোমান সরকার (৩২) এর লাশ গতকাল দুপুর ১২টায় এবং বিকালে তার ১ বছরের আদরের পুত্র সন্তান রাহিমের লাশ তাদের পারিবারিক গোরস্থানে দাফন সম্পন্ন করা হয়। আর রোমান সরকারের স্ত্রী রিপার লাশ দাফন করা হয়েছে গত বৃহস্পতি বার।  রোমান সরকারের মা পুত্র, পুত্রবধু আর নাতিকে হারিয়ে নির্বাক। তার স্বজন স্থানীয় ইউপি চেয়ারম্যান শরীফ সরকার জানান, রোমান চাকুরীর সুবাদে চট্রগ্রামে থাকতেন। মায়ের কাছাকাছি থাকার জন্য  কয়েকদিন আগে ঢাকায় বদলী হয়ে আসেন।  অন্যদিকে কালিপুর, লালপুর, বদরপুর, ইমামপুরসহ এ অঞ্চলের আরো যারা ঐ লঞ্চে ছিল তাদের লাশের জন্য স্বজনরা শীতালক্ষায় ট্রলার নিয়ে এখনো খোঁজাখোঁজি করছেন।  ----------------  শামসুজ্জামান ডলার ঃ-